Ο Χριστός σταμάτησε στο Έμπολι

Ο Χριστός σταμάτησε στο Έμπολι (ιταλικά: Cristo si è fermato a Eboli), είναι  δραματική ιταλική ταινία του 1979 σε σκηνοθεσία του Φραντσέσκο Ρόσι, μια προσαρμογή από το ομωνύμο  βιβλίο  του Κάρλο Λέβι. Στον πρωταγωνιστικό ρόλο, αυτόν του Κάρλο Λέβι, εμφανίζεται ο Τζιάν Μαρία Βολοντέ, υποδυόμενος έναν πολιτικό αντιφρονούντα κατά την περίοδο του Φασισμού,  ο οποίος εξορίστηκε στην περιοχή Βασιλικάτα της νότιας Ιταλίας.

Η ταινία παρουσιάστηκε  εκτός συναγωνισμού στο Φεστιβάλ Κινηματογράφου των Καννών το 1979 και ήταν η πρώτη που κέρδισε το βραβείο BAFTA για την καλύτερη ξενόγλωσση ταινία το 1983.

 Υπόθεση 
Ο Κάρλο Λέβι που κατάγεται από το Τορίνο είναι  ζωγράφος και συγγραφέας. Έχει πτυχίο στην ιατρική αλλά ποτέ δεν έχει την εξασκήσει. Συνελλήφθη το 1935 από το καθεστώς του Μουσολίνι για αντιφασιστική δράση, και στην συνέχεια θα εξοριστεί στο Αλιάνο (Γκαγκλιάνο στο μυθιστόρημα), μία απομακρυσμένη πόλη στην περιοχή της Λευκανίας, που είναι γνωστή σήμερα ως Βασιλικάτα.

Ενώ το τοπίο είναι όμορφο, η αγροτιά είναι φτωχή και εγκατελειμένη από το κράτος. Οι κάτοικοι είναι προληπτικοί και συντηρητικοί, ενώ πολλοί από αυτούς έχουν μεταναστεύσει στις Ηνωμένες Πολιτείες αναζητώντας ένα καλύτερο μέλλον. 

Δεδομένου ότι οι ντόπιοι γιατροί δεν ενδιαφέρονται για τη φροντίδα και περιθάλψη των αγροτών, ο Λέβι αρχίζει να φροντίζει την υγεία τους ανταποκρινόμενος στις εκκλήσεις τους, δημιουργώντας μια ισχυρή σχέση με την κοινότητα.

 Διανομή ρόλων   
 Τζιάν Μαρία Βολοντέ ως Κάρλο Λέβι
 Πάολο Μπονιτσέλι ως Ντον Λουίτζι
 Αλέν Κούνι ως Βαρώνος Νικόλα
 Λέα Μασσάρι ως Λουίζα Λέβι
 Ειρήνη Παπά ως Τζούλια Βενέρε
 Φρανσουά Σίμον ως Ντον Τραϊέλα 
 Αντόνιο Αλόκκα ως Ντον Κοσιμίνο

 Παραγωγή 
Η ταινία γυρίστηκε κυρίως στη Βασιλικάτα και στα χωριά Κράκο, Γκουάρντια Περτιάρα, Αλιάνο και Λα Μαρτέλα, κοντά στη Ματέρα. Άλλες σκηνές γυρίστηκαν στο χωριό Γκραβίνα της Πουγκλία και στο Σαντεράμο της Απουλίας.

 Υποδοχή 
 Κριτικές 
Η ταινία έχει βαθμολογία θετικής έγκρισης 86% στην ιστοσελίδα κριτικών Rotten Tomatoes με βάση 10 κριτικές και μέση βαθμολογία 8.10/10.

Βραβεία και υποψηφιότητες

 βραβείο Κατηγορία Υποψήφιος Αποτέλεσμα Έτος ΠηγήΦεστιβάλ Κινηματογράφου του ΣικάγουΚαλύτερη ΤαινίαΦραντσέσκο Ρόσι1979Νταβίντ ντι ΝτονατέλοΚαλύτερη Ταινία1979 Καλύτερη ΣκηνοθεσίαΦραντσέσκο ΡόσιΝάστρο ντ' ΑρτζέντοΚαλύτερος Β' Γυναικείος ΡόλοςΛέα Μασσάρι1979Διεθνές Φεστιβάλ Κινηματογράφου ΜόσχαςΧρυσό ΒραβείοΦραντσέσκο Ρόσι1979Εθνικό Συμβούλιο Αναθεώρησης (ΗΠΑ)Κορυφαία Ξένη Ταινία1980Συνδικάτο Γάλλων Κριτικών Καλύτερη Ξενόγλωσση ΤαινίαΦραντσέσκο Ρόσι1981Βραβεία BAFTAΒραβείο BAFTA Καλύτερης Μη Αγγλόφωνης ΤαινίαςΦραντσέσκο Ρόσι1983

 Παραπομπές 

 Εξωτερικοί σύνδεσμοι 


Κατηγορία:Ιταλικές δραματικές ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες του 1973
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Φραντσέσκο Ρόσι
Κατηγορία:Ταινίες γυρισμένες στη Μπαζιλικάτα
Κατηγορία:Νικητές Νταβίντ ντι Ντονατέλο
Κατηγορία:Ταινίες τοποθετημένες στην Ιταλία